Foto: Reuters Yevropa kosmik agentligi yaqin yillarda astronavtlarni Xalqaro kosmik stansiyaga olib chiqish uchun Rossiyaning "Soyuz" kemalaridan foydalanmaydi. Bu haqda agentlikning Rossiyadagi doimiy vakolatxonasi rahbari Rene Pishel ma’lum qildi. "Yaqin yillarda astronavtlarimiz Amerika kemalarida parvoz qilishadi", - dedi Pishel. Uning ta’kidlashicha, buning sababi Yevropa astronavtlari Amerika kvotalari bo‘yicha parvoz qilishayotganidadir. Rossiyaning "Soyuz" kemalari XKSga kosmonavtlarni olib chiquvchi yagona vositadir. AQSh o‘z kemalarini ishlab chiqmoqda. Hozirda ekipajlar XKSga "Soyuz-FG" raketasi yordamida olib chiqilmoqda.